ഗാസ്‌ട്രോപെലെസിഡേ

മധ്യ-തെക്കൻ അമേരിക്കകളിലെ ആറുകളിലും പുഴകളിലും കണ്ടുവരുന്ന ശുദ്ധജലമത്സ്യങ്ങളുടെ കുടുംബമാണ് ഗാസ്‌ട്രോപെലെസിഡേ എന്നറിയപ്പെടുന്നത്.

കാണപ്പെടുന്ന ഇടങ്ങൾ
വടക്കേ അമേരിക്കയിലെ പനാമയിലും തെക്കേ അമേരിക്കയിൽ ചിലി ഒഴികെയുള്ള രാജ്യങ്ങളിലെ ആറുകളിലും പുഴകളിലും കണ്ടുവരുന്നു.

 ശരീരം 
Gasteropelecidae_Carnegiella_strigata_3_(5806481411)|thumb|ഒരു ഗാസ്‌ട്രോപെലെസിഡേ
പരന്ന മെയ്യാകൃതിയും വലിയ നെഞ്ചും ആണ് ഇവയ്ക്ക്. കൂടാതെ, ഇവയ്ക്ക് വെള്ളത്തിന് വെളിയിലുള്ള പ്രാണികളെ ചാടിപ്പിടിക്കാൻ ഉതകുന്ന നീണ്ടതും കരുത്തേറിയതുമായ വശച്ചിറകുകളും  ഉണ്ട്.

വലുപ്പം
2.5 സെ. മീ. മുതൽ 6.4 സെ. മീ. വരെ ആണ് ഇവയുടെ ശരാശരി നീളം. 2.2 സെ. മീ. നീളമുള്ള കാർനെജിയെല്ല മയേഴ്സി (Carnegiella myersi) മുതൽ 9 സെ. മീ. വരെ നീളം വയ്ക്കാവുന്ന തോറാക്കോചാരാക്സ് സെക്യൂരിസ് (Thoracocharax securis) വരെ വലുപ്പവ്യത്യാസമുള്ള അംഗങ്ങൾ ഈ കുടുംബത്തിലുണ്ട്.

പെരുമാറ്റം

വെള്ളത്തിൻ്റെ ഉപരിതലത്തോട് ചേർന്നാണ് ഇവ പൊതുവേ കാണപ്പെടുക. വെള്ളത്തിന് മുകളിലൂടെ പറക്കുന്ന ഷഡ്പദങ്ങളെ പിടിക്കാനും, തങ്ങളെ അഹാരമാക്കാൻ ഒരുമ്പുന്ന മറ്റ് മീനുകളിൽ നിന്ന് രക്ഷ നേടാനും  തങ്ങളുടെ വശച്ചിറകുകൾ കൊണ്ട് വെള്ളത്തിൽ പുറത്ത് വളരെ ദൂരം ചാടാൻ ഉള്ള കഴിവ് ഇവയ്ക്ക് ഉണ്ട്". ഇതുകൊണ്ട് തന്നെ ഇവയെ വളർത്തുന്നവർ അക്വേറിയങ്ങളിൽ നിന്ന് ചാടാതിരിക്കത്തക്കവിധം മൂടിവയ്ക്കേണ്ടതാണ്.

വർഗ്ഗീകരണം
ഗാസ്‌ട്രോപെലെസിഡേ കുടുംബത്തിൽ മൂന്ന് ജനുസുകളാണ് ഉള്ളത്: 

കാർനെജിയെല്ല
 കാർനെജിയെല്ല മാർത്തെ (Carnegiella marthae)
 കാർനെജിയെല്ല മയേഴ്സി (Carnegiella myersi)
 കാർനെജിയെല്ല ഷെരേരി (Carnegiella schereri)
 കാർനെജിയെല്ല സ്ട്രിഗാറ്റ (Carnegiella strigata)

ഗാസ്‌ട്രോപെലെക്കസ്
 ഗാസ്‌ട്രോപെലെക്കസ് ലെവിസ് (Gasteropelecus levis)
 ഗാസ്‌ട്രോപെലെക്കസ് മകലാറ്റസ്  (Gasteropelecus maculatus)
 ഗാസ്‌ട്രോപെലെക്കസ് സ്റ്റെർനിക്ല (Gasteropelecus sternicla)

തൊറാക്കൊചരാക്സ്
 തൊറാക്കൊചരാക്സ് സെക്യൂരി സ് (Thoracocharax securis)
 തൊറാക്കൊചരാക്സ് സ്റ്റെല്ലാറ്റസ് (Thoracocharax stellatus)

ചിത്രശാല

അവലംബങ്ങൾ

കൂടുതൽ വായിക്കുന്നതിന്
 https://petfishplace.com/profile/hatchets